Abu Zurʼa ad-Damashqiy. Abu Zur’a ad-Damashqiy ( — Abdurrahmon ibn Amr ibn Abdulloh ibn Safvon ibn Amr an-Nasriy ad-Dimashqiy) — hadis hofizi. Hayoti va faoliyati. IX asrda Shomning buyuk shayxlaridan bo‘lgan Abu Zur’a ad-Damashqiy ko‘p shaharlarga safar qilib, hadislarni o‘rgangan. Ibn Abu Hotim olim haqida: „Abu Zur’a otamning do‘sti edi. U otamdan, otam esa undan hadis yozardi. Juda rostgo‘y va ishonchli roviy bo‘lgan. Otamdan u haqida so‘raganimda yaxshi fikr­­larni bildirgan edi“, deydi. Bundan tashqari, yana ko‘plab muhaddislar Abu Zur’a ad-Damashqiy haqida ijobiy fikrda bo‘lganlar. Hadislari. Abu Zur’a ad-Damashqiy o‘z navbatida Muhammad ibn al-Muborak as-Savriy, Sulaymon ibn Abdurrahmon, Abdulloh ibn Jaʼfar ar-Raqqiy, Abu Musahhir, Ali ibn Iyosh, Abu Naʼim, Ahmad ibn Hanbal, Abu Gʻasson Molik ibn Ismoil, Abu Ibn Solih al-Misriy, Ahmad ibn Xolid al-Vahbiy va boshqalardan hadislar rivoyat qilgan. Vafoti. Abu Zur’a ad-Damashqiy 894-yil (hijriy 281-yil)da vafot etgan.